《太平观》
宋代·陈舜俞

绕绕峰峦玉案围，重重楼殿紫烟飞。
青藤素简天门近，绛节霓旌夜半归。
鹤使每传三岛信，凤书频送九霞衣。
放臣於世惭无补，金萼楼前拜不祈。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。